OzLabs/hebrew-wiki-articles huggingface dataset:
מוטי ספיישל

מוטי ספיישל (באנגלית: Moti Special) הייתה להקת גל חדש גרמנית, שהוקמה בשנת 1981 בהמבורג, על ידי נגן הגיטרה הדני נילס טוקסן, הקלידן הרומני מיכאל קרצו, הבסיסט/סולן מנפרד "ת'ייסי" ת'יירס והמתופף ריינהרד "דיקי" טארך.<ref name=":0"></ref> לכל החברים היה ניסיון קודם בתור נגני אולפן או בתור מוזיקאים בתחומים שונים בעולם המוזיקה.<ref name=":0" />

ת'יירס החליט על שם הלהקה לאחר שביקר במסעדה הודית בלונדון יחד עם האמן הגרמני-ישראלי מוטי ארגמן, שם אכלו את המנה "המיוחדת" (החריפה במיוחד) של הבית.<ref></ref>

== רקע ==
הלהקה הוקמה ב-1981 ורק ב-1985 זכתה להצלחה. על אף שהסינגל הראשון שלה, "Stop! Girls Go Crazy",<ref></ref> לא דורג במצעדים, הבא שיצא אחריו, "Cold Days, Hot Nights", היה להיט גדול באירופה, והגיע למקום השלישי בגרמניה.<ref></ref> הסינגל השלישי "Don't Be So Shy" הגיע למקום התשיעי.<ref></ref> האלבום הראשון של הלהקה, Motivation, הגיע למקום העשרים במצעדים באותה שנה. מיכאל קרצו עזב את הלהקה כדי להמשיך בקריירת הסולו שלו, ועבודת הפקה עם אמנים שונים, כולל אשתו, זמרת הפופ הגרמנייה סנדרה.<ref></ref>

לא אירוע שום דבר חדש עם הלהקה עד שנת 1989, אז יצא סינגל חדש, "In Love We Stand".<ref></ref> האלבום, יחד עם שיר הנושא שלו, "Dancing for Victory" לא שיחזרו את הצלחת קודמו. כמו כן נוספו שני חברים חדשים: פרנק אדאל – שירה/קלידים ואנדרס מוסברג – בס. שניהם היו מוזיקאים משוודיה. עד אז, טוקסן וטארך היו החברים המקוריים היחידים שעדיין בלהקה.<ref name=":0" />

מיכאל קרצו פיתח מאז קריירה בין-לאומית בתור אמן סולו, משתף פעולה, כותב, מפיק, ובעיקר, כמייסד של אניגמה. הוא גם הקליט אלבום עם מנפרד ת'יירס בתור קרצו ות'יירס. אלבומם Belle Epoque יצא ב-1988.<ref></ref> מנפרד ת'יירס עדיין לקח חלק בלהקה, ובשנת 2005 השתתף באלבום The Voice of Leonard Bernstein, לצד ליאונרד ברנשטיין, חוסה קאררס וקירי טה קאנאווה, כמו גם מבצעים נוספים אחרים. יתרה מכך, הוא גם חבר בלהקת שילר . בשנת 2006, רמיקסים רשמיים של "Cold Days, Hot Nights" (מאת הדי ג'יי/מפיק ארנולד פאלמר) זכו להצלחה מחודשת בגרמניה.

== דיסקוגרפיה ==
=== אלבומי אולפן ===
* 1985: Motivation
* 1990: Dancing for Victory

== קישורים חיצוניים ==

== הערות שוליים ==

קטגוריה:להקות שהוקמו בשנת 1981
קטגוריה:מוזיקאים גרמנים
אלכסנדר בלוב

אלכסנדר אלכסנדרוביץ' בלוב (ברוסית: Александр Александрович Белов; 9 בנובמבר 1951 – 3 באוקטובר 1978) היה כדורסלן סובייטי ששיחק בעמדת הסנטר בספרטק לנינגרד ובנבחרת ברית המועצות בכדורסל. הוא נודע בעיקר בשל סל הניצחון שקלע בגמר טורניר הכדורסל באולימפיאדת מינכן (1972), שהביא לנבחרתו מדליית זהב ראשונה במסגרת תחרויות הכדורסל במשחקים האולימפיים.

== קריירת מועדונים ==
בלוב נולד בלנינגרד (כיום סנקט פטרבורג), ושיחק במשך כל הקריירה בספרטק המקומית. הוא הוביל את המועדון לזכיות באליפות ברית המועצות בכדורסל גברים (1975) ושני גביעי אירופה למחזיקות גביע ( ו-).

בלוב נבחר בבחירה ה-161 (בסיבוב העשירי) של דראפט ה-NBA {{כ}}1975 על ידי ניו אורלינס ג'אז, אך כמו רובם המכריע של הסובייטים שנבחרו בדראפטים בארבע הליגות המקצועניות בצפון אמריקה הוא לא שיחק מעולם בקבוצה.
== קריירה בנבחרת הלאומית ==
בלוב ייצג את ברית המועצות באליפויות אירופה לנוער ב-1968 ו-1970, ובשתיהן זכה במדליית הזהב. עם הנבחרת הבוגרת הוא זכה בשתי אליפויות אירופה (1969 ו-1971), באליפות העולם (1974) ובטורניר הכדורסל במשחקים האולימפיים (מינכן 1972). בנוסף, הוא זכה במדליית כסף באליפות אירופה בכדורסל 1975 ובמדליית ארד באליפות העולם בכדורסל 1970 ובטורניר הכדורסל באולימפיאדת מונטריאול (1976).

רגע השיא של בלוב בקריירה היה בגמר טורניר הכדורסל באולימפיאדת מינכן (1972), אז קלע את סל הניצחון 51–50 מול והביא לנבחרתו מדליית זהב אולימפית ראשונה בתולדותיה.

== מותו והנצחתו ==
בלוב נפטר ב-3 באוקטובר 1978 בלנינגרד, בגיל 26, מסרקומה לבבית. הוא נבחר לאחד מ-50 הכדורסלנים הגדולים בתולדות פיב"א ב-1991, והוכנס להיכל התהילה של פיב"א ב-2007.

ב-2016 שונה שם קבוצתו של בלוב, ספרטק סנקט פטרבורג, למועדון הכדורסל קונדראשין בלוב, על שמו ועל שם מאמנו בספרטק ובנבחרת ברית המועצות ולדימיר קונדראשין. על שם השניים נקרא גם טורניר משחקי הידידות גביע קונדראשין ובלוב המתארח בסנקט פטרבורג על ידי ספרטק בעבר וזניט כיום.

== קישורים חיצוניים ==

== הערות שוליים ==

קטגוריה:כדורסלנים סובייטים
קטגוריה:אלופים אולימפיים מברית המועצות
קטגוריה:חברי היכל התהילה של פיב"א
קטגוריה:סנטרים (כדורסל)
קטגוריה:כדורסלני ספרטק סנקט פטרבורג
קטגוריה:כדורסלנים באולימפיאדת מונטריאול (1976)
קטגוריה:כדורסלנים באולימפיאדת מינכן (1972)
קטגוריה:בחירות דראפט של יוטה ג'אז
קטגוריה:סנקט פטרבורג: אישים
קטגוריה:סובייטים שנולדו ב-1951
קטגוריה:סובייטים שנפטרו מסרטן
קטגוריה:סובייטים שנפטרו ב-1978
משחק וידאו מוזיקלי

משחק הריקוד הפופולרי "[[Dance Dance Revolution"]]
משחקי וידאו מוזיקליים (באנגלית: Music video games) הוא ז'אנר של משחקי וידאו אשר ממוקד באינטראקציות של השחקן עם תווים מוזיקליים או שירים שונים במהלך המשחק.

משחק הווידאו המוזיקלי הראשון בהיסטוריה היה משחק הווידאו היפני "PaRappa the Rapper" שיצא לשווקים בדצמבר 1996 לקונסולת המשחקים פלייסטיישן.

== תת-ז'אנרים ==
=== משחקים המבוססים על שימוש בכלי נגינה ===
ארבעה שחקנים משחקים במשחק "Rock Band 2"
בדרך כלל כאשר משחק וידאו מבוסס על שימוש בכלי נגינה מדובר בכלי נגינה קטנים מהרגיל, שאינם כבדים, שהנם קלים לתפעול, וקומפקטיים. חלק גדול מאותם המשחקים מבוססים על שימוש בגיטרות (למשל המשחקים Guitar Hero או Rock Band), תופים, או פסנתר.

=== משחקי ריקוד ===
ישנם גם משחקים רבים שממוקדים בשילוב של מוזיקה וריקוד. כמה מהמשחקים הפופולריים ביותר מהסוג הזה הם המשחקיםDance Dance Revolution, Para Para Paradise, Audition, Dance ManiaX, Pump it Up ו־Dance Evolution. חלק גדול מהמשחקים הללו הם משחקים הזמינים במכונות ארקייד בהן ישנם פאנלים הממוקמים על הרצפה, והשחקן נדרש להשתמש ברגליו על מנת ללחוץ על פאנלים מסוימים בכל רגע נתון לפי הקצב של מנגינה שמתנגנת ברקע, וכמו כן לעיתים רבות מוצגים על המסך חיצים שמציינים בדיוק על איזה פאנל צריך לדרוך בכל רגע נתון. המשחק Dance Dance Revolution הפך פופולרי במיוחד במדינות רבות ברחבי העולם ובעקבות כך יצאו לשווקים גם גרסאות של המשחק לקונסולות המשחקים (בעיקר לפלייסטיישן ופלייסטיישן 2) הכוללות משטחים הפועלים בצורה דומה כמו הפאנלים בתחתית מכונות הארקייד של המשחק. המשחקים של Dance Evolution עשו שימוש במצלמה המחוברת לקונסולת המשחק על מנת לעקוב אחר התנועות של השחקן.

=== משחקי שירה ===
ישנם גם משחקים שממוקדים בשירה באופן המסונכרן עם השיר שמתנגן ברקע. ניתן לשחק במשחקים מהסוג הזה באמצעות מיקרופון מיוחד אותו ניתן לחבר לקונסולת המשחקים. משחקים פופולרים מהסוג הזה כוללים את Singstar ו-Karaoke revolution.

=== משחקים הממוקדים ביצירת מיקסים לשירים ===
במשחקים מהסוגים הזה השחקן צריך להשתמש בקטעי אודיו של מנגינות, מקצבים ומקטעי אודיו שונים שכבר קיימים במשחק, וליצור באמצעותם במהלך המשחק יצירות חדשות. משחקים פופולרים מהסוג הזה כוללים את Incredibox ו־Fuser.<ref name="mvg austin"></ref>

== סדרות משחקים בולטות ==
להלן כמה מסדרות המשחקים הפופולריים ביותר בז'אנר:
* Dance Dance Revolution
* Guitar Hero
* Geometry Dash
* Just Dance

==קישורים חיצוניים==

==הערות שוליים==

*
קטגוריה:סוגות משחקי וידאו
בית (סרט, 2023)

בית הוא סרט דרמה ישראלי משנת 2023 בבימויו של בני פרדמן, עם רועי ניק וירדן תוסייה כהן בתפקידים הראשיים.

התסריט שנכתב על ידי בני פרדמן ודרור קרן מבוסס על סיפור חייו של פרדמן. אברך שעוזב את הישיבה, פותח חנות למחשבים ונגני MP3 בלב שכונה חרדית בירושלים וחווה התנגשות אלימה עם הממסד החרדי בשכונה, הרואה בו ובחנותו איום קיומי על העולם החרדי בשכונה.

צילומי החוץ נערכו בבני ברק.

בטקס פרסי אופיר לשנת 2023 זכה רועי ניק בפרס אופיר לשחקן הראשי הטוב ביותר ודרור קון בפרס אופיר לשחקן המשנה הטוב ביותר.

הסרט היה מועמד לפרס אופיר לסרט העלילתי הטוב ביותר, פרס אופיר לתסריט המקורי הטוב ביותר, פרס אופיר לפסקול הטוב ביותר, פרס אופיר לעריכה הטובה ביותר, פרס אופיר לאיפור הטוב ביותר, פרס אופיר לבמאי הטוב ביותר ופרס אופיר לעריכה הטובה ביותר.

==תקציר העלילה==
יאיר קפלן (רועי ניק) הוא אברך ירושלמי, נשוי לנאוה (ירדן תוסייה כהן) ולהם בן קטן. הוא מואס בחיי הישיבה ובתלות הכספית בהורי אשתו, ומחליט לפתוח חנות למחשבים ונגני MP3 בשכונת גאולה. הוא נעזר בידידו גרייזמן (רועי וינברג) ומקבל אישור מאברום דוידוביץ', יו"ר ועד השכונה (דרור קרן), בתנאי שישלם משכורת למשגיח מטעמו שידאג שלא ימכור שם מכשירים הקשורים לאינטרנט.

הוא פותח חנות בשם HOME (בית) ומצליח מאד. רבים נוהרים לחנות ובעיקר ילדים. זה מעלה את חששות חברי הוועד ודוידוביץ' מורה לו לסגור את החנות. יאיר מתעמת אתו ועם הוריו והורי אשתו. לבסוף הוא נשאר לבד מול חרדי השכונה כאשר גם מפקד השוטרים המקומי ברבש (נבו קמחי) מסרב לעזור לו, וגם עוזרו המסור גרייזמן עוזב אותו. רק אשתו האוהבת נאוה מגבה אותו ותומכת בו. העימות האלים עם החרדים הוא בלתי נמנע.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|רועי ניק
|יאיר קפלן
|
|-
|ירדן תוסייה כהן
|נאוה קפלן
|
|-
|דרור קרן
|אברהם דוידוביץ'
|ראש הוועד
|-
|רועי ויינברג
|יוסי גרייזמן
|עובד בחנות
|-
|רמי ברוך
|אליהו רובין
|אבא של נאוה
|-
|אסתי קוסוביצקי
|פייגי רובין
|אמא של נאוה
|-
|ישי לפידות
|אריה קפלן
|אבא של יאיר
|-
|ריקי בליך
|חיה קפלן
|אמא של יאיר
|-
|מוריה אקונס
|איילה קפלן
|אחות של יאיר
|-
|ניב מג'ר
|משגיח חרדי
|
|-
|אלכסנדר סנדרוביץ'
|קופרשטוק
|מתווך נדל"ן
|-
|נבו קמחי
|ברבש
|שוטר
|-
|רותם קינן
|רופא
|
|-
|שרי גבעתי
|מיה
|סוכנת MP3
|}

==קישורים חיצוניים==

*[https://www.youtube.com/watch?v=5iuaOYwnvsc קדימון לסרט], באתר יוטיוב
*[https://www.youtube.com/watch?v=XshVmNfGuNI מאחורי הקלעים של הסרט], באתר יוטיוב
*[https://www.mako.co.il/culture-movies/reviews/Article-242038f25075e81026.htm ביקורת על הסרט], באתר מאקו
*[https://www.filmfund.org.il/Movie?movieId=35 בית], בקרן הקולנוע הישראלי

קטגוריה:סרטי 2023
קטגוריה:סרטים ישראליים משנת 2023
קטגוריה:סרטים ישראליים
קטגוריה:סרטים בעברית
קטגוריה:סרטים ישראליים המבוססים על סיפור אמיתי
קטגוריה:סרטי יונייטד קינג
קטגוריה:יהדות חרדית בקולנוע
ויקרס

ויקרס (אנגלית: Vickers) הייתה חברה הנדסה בריטית שהתקיימה מ-1828 עד 1999. היא הוקמה בשפילד כמפעל פלדה על ידי אדוארד ויקרס וחמיו, ועד מהרה התפרסמה ביציקת פעמוני כנסיות. החברה יצאה להנפקה בשנת 1867, רכשה עסקים נוספים, והחלה להתרחב לחימוש צבאי ובניית ספינות.

בשנת 1911 החלה החברה לייצר מטוסים ופתחה בית ספר לטיסה, ובהמשך מוצרי חשמל ומסילות רכבת. ב-1928 רכשה החברה את יצרנית כלי הטיס "סופרמרין".

החל משנות ה-60 הולאמו חלקים שונים בחברה, ובשנת 1999 נרכשה שאר החברה על ידי רולס רויס החזקות, שמכרה את זרוע ההגנה ל-Alvis plc. השם ויקרס נותר באלוויס ויקרס, עד שהאחרון נרכש על ידי BAE Systems ב-2004 כדי להקים את BAE Systems Land Systems.

== קישורים חיצוניים ==

קטגוריה:יצרני מנועים
קטגוריה:יצרני מטוסים
קטגוריה:יצרני נשק
קטגוריה:חברות בריטיות
ראול ברוך

ראול מאיר ברוך (בצרפתית: Raoul Meir Barouch; 12 במאי 1916 – 17 באוקטובר 2006) היה סייף תוניסאי-יהודי. ייצג את תוניסיה במשחקים האולימפיים (רומא 1960) והיה לנושא הדגל הראשון של מדינתו בטקס הפתיחה של המשחקים האולימפיים ובכך היה גם לספורטאי היהודי היחיד בהיסטוריה שנשא דגל של מדינה ערבית במשחקים האולימפיים.

באולימפיאדת רומא סיים פעמיים במקום 49, בחרב אישי (ניצח קרב אחד, את צ'ראלס אל גריסי ממרוקו והפסיד ב-4 קרבות) ובדקר אישי (ניצח קרב אחד, את אמיליו אצ'וורי מקולומביה והפסיד ב-4 קרבות) ובמקום 72 ברומח אישי (ניצח קרב אחד, את ויליאם פג'רדו ממקסיקו והפסיד ב-5 קרבות).

== הישגים במהלך הקריירה ==
* אלוף תוניסיה ברומח: 1948, 1952 ו-1959
* אלוף תוניסיה בחרב: 1948, 1950, 1954, 1957, 1958 ו-1959
* אלוף תוניסיה בדקר: 1949, 1958 ו-1959

==קישורים חיצוניים==

קטגוריה:ספורטאים יהודים תוניסאים
קטגוריה:סייפים יהודים
קטגוריה:סייפים באולימפיאדת רומא (1960)
קטגוריה:משתתפים יהודים באולימפיאדת רומא (1960)
משחק וידאו מבוסס טקסט

משחק מבוסס טקסט בו האלמנטים הגרפיים מורכבים מתווי ASCII
דיאלוג מתוך משחק מבוסס טקסט
משחק וידאו מבוסס טקסט (באנגלית: Text-based game) הוא משחק וידאו אשר עושה שימוש בממשק משתמש מבוסס טקסט, כלומר, שימוש בתווי ASCII (הצגת טקסטים, לצורך שאלות ותשובות, ולעיתים לצורך הצגת אמנות ASCII פשוטה), במקום כתמונת מפת סיביות או כגרפיקה וקטורית.

הז'אנר היה פופולרי יותר במהלך שנות ה-70 ושנות ה-80 (במיוחד במערכות MS-DOS וב-Apple II), למרות שגם כיום ישנם מפתחים (בעיקר חובבים) שיוצרים משחקים מבוססי טקסט.

== תתי-סוגות ==
=== משחקי הרפתקאות מבוססי טקסט ===

=== MUD ===
=== Roguelike ===

== ראו גם ==
* אמנות ASCII

*
קטגוריה:סוגות משחקי וידאו
דורותי נוסבאום

דורותי נוסבאום (באנגלית: Dorothy Nussbaum; 18 בספטמבר 1914 - ?) הייתה אתלטית יהודייה-אמריקאית. אלופת ארצות הברית (1932) בריצת 50 יארד.

במבחנים האמריקאים לאולימפיאדת לוס אנג'לס שנערכו באוונסטון, אילינוי ב-16 ביולי 1932 היא זכתה בריצת 50 יארד במדליית זהב בתוצאה של 6.3 שניות, לפני מרי לדוויג והאלופה היוצאת אליס מונק. מאחר שריצה זו לא התקיימה במשחקים האולימפיים היא לא ניכללה במשלחת האמריקאית למשחקים.

==קישורים חיצוניים==

* [http://trackfield.brinkster.net/Profile.asp?ID=6884&Gender=W&Page=Back&Tour=N&Year=&TF=F דורותי נוסבאום], באתר Track and Field Statistics 

== הערות שוליים ==

קטגוריה:אצניות אמריקאיות
קטגוריה:אצניות יהודיות
התזמורת הקאמרית של אוסטרליה

התזמורת הקאמרית של אוסטרליה (באנגלית: Australian Chamber Orchestra) היא תזמורת אוסטרלית המתמקדת בביצוע מוזיקה קאמרית ויושבת בסידני.

== היסטוריה ==
מייסד התזמורת הקאמרית של אוסטרליה, בשנת 1975, היה הצ'לן ג'ון פיינטר.
 ריצ'רד טונייטי התמנה לכנר ראשי ב-1989 ובהמשך למנהל אמנותי.

נוסף לסיורים תדירים באוסטרליה, מרבה התזמורת הקאמרית של אוסטרליה לצאת לסיורים באסיה, אירופה וארצות הברית, לרבות הופעות קבועות בוויגמור הול בלונדון, בקרנגי הול ומרכז לינקולן בניו יורק, במוזיקפראיין בווינה ובמרכז קנדי בוושינגטון הבירה.

בשנת 2014 זכה אלבום של התזמורת, עם זמרת הסופרן דון אפשואו כסולנית, בשלושה פרסי גראמי.

ב-2005 נוצר ACO קולקטיב, אנסמבל שני המחבר אמנים בראשית דרכם עם נגני התזמורת הקאמרית של אוסטרליה, כתזמורת הכשרה וסיורי קונצרטים במחוזות אוסטרליה.

נגני התזמורת הקאמרית מנגנים באוסף של 11 כלי מיתר מעידן הזהב, בהם שלושה כינורות סטרדיוואריוס. ריצ'רד טונייטי מנגן בכינור גוארנרי דל ג'זו משנת 1743, בהשאלה מתורם אנונימי. הכנר הראשון סאטו ואנסקה מנגן בכינור בלג'ורנו סטרדיוואריוס משנת 1726, בהשאלה מגואידו ומישל בלג'ורנו-נטיס. הצ'לן הראשון טימו-וייקו ואלב מנגן בצ'לו אמאטי משנת 1616 בהשאלה מקרן הכלים של התזמורת והכנרת הראשונה הלנה רת'בון מנגנת בבכינור סטרדיוואריוס מ-1732בהשאלה מתורם אנונימי.

==קישורים חיצוניים==
* 

==הערות שוליים==

קטגוריה:תזמורות קאמריות
קטגוריה:תזמורות אוסטרליות
קטגוריה:סידני: תרבות
1646 בצרפת

שנת 1646 בצרפת הייתה השנה בה ציינה צרפת 659 שנות לאום.

== מנהיגים ==
* לואי הארבעה עשר, מלך צרפת

== אירועים חשובים ==
* 10 באוקטובר – צרפת לוקחת את דנקרק מארצות השפלה הספרדיות בפעם הראשונה.

==נולדו==
[[אנטואן גלן]]
* 4 באפריל – אנטואן גלן, מזרחן וארכאולוג (נפטר ב-1715)
* 20 באפריל – שארל פלומיה, בוטנאי ומגלה ארצות (נפטר ב-1704)

== נפטרו ==
* 26 בדצמבר – אנרי, נסיך קונדה (נולד ב-1588)
* אז'ן רוז'ה, נזיר פרנציסקני שחי בארץ ישראל (תאריך לידתו לא ידוע)

==קישורים חיצוניים==

קטגוריה:1646
קטגוריה:שנים בצרפת
The Golden Boy

"The Golden Boy" הוא דואט של זמר הרוק הבריטי פרדי מרקיורי וזמרת האופרה הספרדייה מונסראט קאבאייה.

== רשימת שירים ==

== וידאו קליפ ==
הוידאו קליפ לשיר הוא קטע מתוך הופעה משותפת של מרקיורי וקאבאייה, אשר התקיימה ב-8 באוקטובר 1988 במסגרת פסטיבל La Nit בברצלונה. הופעה זו הייתה האחרונה של מרקיורי לפני החמרת מצבו הרפואי. הווידאו-קליפ הופיע לראשונה במהדורת ה-5" של הסינגל.

בנוסף לשיר הנ"ל, ביצע עם קאבאייה את השיר "How Can I Go On".

== משתתפים ==
* פרדי מרקיורי - שירה מובילה, פסנתר ועיבוד
* מונסראט קאבאייה - שירה מובילה
* מייק מורן - קלידים, תכנות ועיבוד
* מליין בל - שירה מלווה
* דניס בישופ - שירה מלווה
* לאנס אלינגטון - שירה מלווה
* מרים סטוקלי - שירה מלווה
* פיטר סטראקר - שירה מלווה
* מארק ויליאמסון - שירה מלווה
* קרול וודס - שירה מלווה

== מיקומי שיא ==

== קישורים חיצוניים ==

קטגוריה:שירי 1988
קטגוריה:סינגלים מ-1988
קטגוריה:שירים באנגלית
קטגוריה:שירים שנכתבו על ידי טים רייס
קטגוריה:סינגלים בהוצאת פולידור רקורדס
מילטון סנדלר

מילטון סנדלר (באנגלית: Milton M. Sandler; 1 בנובמבר 1911 – 2 בינואר 2008) היה אתלט יהודי-אמריקאי, 3 פעמים ברציפות אלוף ארצות הברית (1933–1935) בריצת 600 יארד. במהלך חייו עבד כרופא שיניים.

== ביוגרפיה ==
סנדלר נולד וגדל בברוקלין לקיי לי מגנוס ולג'ייקוב סנדלר. הוא סיים את לימודיו בבית הספר התיכון בשנת 1927 בגיל 16. לאחר מכן המשיך לאוניברסיטת ניו יורק (1931), בית הספר לרפואת שיניים של אוניברסיטת קולומביה (1935) ובית החולים סנט ג'ון בניו יורק (1936) . במלחמת העולם השנייה הוא שירת כרב-סרן מ-1941 ועד 1945 ב בהפיליפינים ובגינאה החדשה. לאחר חזרתו מהמלחמה הוא עבד ברפואת שיניים עד 1983.

===1932===
בתחרות שנערכה בברונקס ב-11 ביוני 1932 קבע בריצת 800 מטר שיא אישי חדש של 1:53.8 דקות.

===1933===
====אלוף ארצות הברית====
באליפות ארצות הברית באולם שנערכה בניו יורק ב-25 בפברואר 1933 זכה במדליית זהב בריצת 600 יארד.

===1934===
באליפות ארצות הברית באולם שנערכה ב-24 בפברואר 1934 זכה במדליית זהב בפעם השנייה ברציפות בריצת 600 יארד.

===1935===
באליפות ארצות הברית באולם שנערכה ב-1935 זכה במדליית זהב בפעם השלישית ברציפות בריצת 600 יארד.

==קישורים חיצוניים==

* [http://trackfield.brinkster.net/Profile.asp?ID=16596&Gender=M מילטון סנדלר], באתר Track and Field Statistics 
* [https://www.legacy.com/us/obituaries/timesunion-albany/name/milton-sandler-obituary?id=4937986 Milton Sandler Obituary (2008) - ALBANY, NY], באתר Legacy 

קטגוריה:נפטרים ב-2008
קטגוריה:אתלטים יהודים אמריקאים
קטגוריה:רצים אמריקאים למרחקים בינוניים
פסח יעקובסון

פסח יעקבסון (1904 – 1979) היה מראשוני מורי הספורט בארץ וממייסדי ומראשי אגודת מכבי רמת גן.

== חייו האישיים ==
פסח יעקבסון נולד בשנת 1904 בעיר פוניבז' בליטא, בן יחיד לאביו אברהם יצחק ולאימו פרל.

עד גיל 10 למד בחדר ולאחר מכן בגימנסיה בפוניבז' ובאוניברסיטת קובנה.

בשנת 1932 נישא לרוזקה (שושנה) לבית אורלינסקי ובשנת 1933 נולד בנם היחיד שמואל.

המשפחה עלתה לארץ בשנת 1934 בעזרת סרטיפיקט שנשלח להם על ידי "נשיאות ההסתדרות הארצית להתעמלות ולספורט של ההסתדרות העולמית מכבי גליל ארץ ישראל" והתיישבה ברמת גן.<ref></ref>

הוריו והורי אשתו נשארו בליטא ונספו בשואה.<ref></ref>

פסח יעקובסון נפטר בשנת 1979 ברמת גן.

== פעילותו בליטא ==
עם הקמת מועדון הספורט מכבי בליטא בשנת 1920 ופתיחת הסניפים שלה בערים הגדולות בליטא הוא הצטרף כחניך לקבוצת ההתעמלות בסניף פוניבד'.

בשנת 1925 נבחר לייצג את העיר פוניבז' בוועידת מכבי הארצית (ליטא) שהתקיימה בקובנה.

בשנת 1927 נרשם ללימודים באוניברסיטה של קובנה, שם הצטרף לאיגוד הסטודנטים הרוויזיוניסטים "ירדניה"<ref></ref>

בשנת 1928, במקביל ללימודיו באוניברסיטה, התחיל לעבוד בתור מורה לחינוך גופני בגימנסיון העברי במריאמפולה ולאחר מכן בגימנסיה העברית לבנים של הרשת הציונית דתית "יבנה" בקובנה וכמדריך להתעמלות בסניפי מכבי בפוניבז', בקובנה ובמריאמפולה.

בשנת 1930 נבחר כחבר מרכז מכבי בליטא קיבל אחריות על תיק "מכבי הצעיר". בשנת 1933 היה חבר מרכז מכבי, יושב ראש סניף מכבי במריאמפולה וחבר בהנהלה הארצית של מכבי בליטא.<ref></ref>

== פעילותו בארץ ==
=== בתחום הספורט ===
לאחר עלייתו לארץ התיישב ברמת גן והתחיל ללמד חינוך גופני בבית הספר העממי היחיד ביישוב, שהיה ממוקם ברחוב ביאליק (הרחוב הלבן) בסמוך לכיכר רמב"ם (העמק). במקביל הדריך בקורסים להכשרת מורי התעמלות וניהל קורס מדריכי ספורט עם דגש על הגנה עצמית.

בשנת 1935, פסח יעקובסון, יחד עם פצובסקי, שולמית קריניצי, רות הלר ונחום לויטה הקימו את אגודת מכבי רמת-גן.<ref>חוברת לזכרו של פסח יעקובסון בארכיון בית אברהם קריניצי (פריט 2161)</ref>

הוא השתתף בוועדות ספורט שונות כנציג מכבי הארצית והיה יו"ר ועדת האתלטיקה הקלה של ההתאחדות לספורט, רכז החינוך הגופני במחלקה לחינוך של עירית רמת-גן ועמד בראש משלחות ארגון מכבי אשר ייצגו את מדינת ישראל באירועי ספורט שונים.

=== בתחום הפוליטי ===
פסח יעקובסון נמנה עם מייסדי סניף הציונים הכלליים ברמת-גן. עם הקמת המפלגה הליברלית הישראלית, לאחר איחוד הציונים הכלליים עם המפלגה הפרוגרסיבית בשנת 1961, מילא בה מספר תפקידים כגון יושב ראש מזכירות תנועת העבודה הליבראלית, יושב ראש ארגון העובדים של המפלגה הליבראלית ברמת גן וחבר בהנהלת המפלגה הליברלית הארצית. השתתף כנציג המפלגה הליברלית בקונגרס האינטרנציונל הליברלי בשנים 1976 ו־1978.
==לקריאה נוספת==
* חוברת לזכרו של פסח יעקובסון בארכיון בית אברהם קריניצי, פריט 2161

== קישורים חיצוניים ==
* 
* 
== הערות שוליים ==

קטגוריה:ישראלים ילידי ליטא
קטגוריה:תנועת מכבי
קטגוריה:מורים לחינוך גופני
קטגוריה:ישראלים שנולדו ב-1904
קטגוריה:ישראלים שנפטרו ב-1979
פרוקסימה קנטאורי d

פרוקסימה קנטאורי d (נקרא גם פרוקסימה d) הוא כוכב לכת חוץ שמשי. הוא מקיף את הננס האדום פרוקסימה קנטאורי, והוא כוכב הלכת הקרוב ביותר לפרוקסימה קנטאורי מבין כוכבי הלכת המקיפים אותו.

מרחקו של כוכב הלכת מפרוקסימה קנטאורי הוא 4.5 מיליון קילומטרים, ומרחקו מכדור הארץ הוא 4.2 שנות אור (1.295 פארסק). לכן, הוא אחד משלושת כוכבי הלכת הקרובים ביותר למערכת השמש. כוכב הלכת משלים הקפה כל 5.1 ימים.<ref name=":0"></ref>

חוקרים מעריכים שהטמפרטורה על פני כוכב הלכת היא 600 מעלות צלזיוס, והוא אינו מתאים לחיים.<ref></ref> עם זאת, ייתכן שבאזור הקטבים שלו הטמפרטורה נמצאת בשיווי משקל ושווה לכ-87 מעלות צלזיוס (360 K).<ref name=":1"></ref> בנוסף לכך, כמות הקרינה על פני השטח שווה לכ-190% מעוצמת הקרינה על פני כדור הארץ.

מסתו של כוכב הלכת היא יותר מרבע מסת ארץ.

==גילוי==
כוכב הלכת התגלה בשנת 2020 על ידי הטלסקופ הגדול מאוד, אך הוגדר ככוכב לכת חוץ שמשי רק ב-2022. כוכב לכת זה הוא כוכב הלכת השלישי שהתגלה במערכת פרוקסימה קנטאורי, אחרי פרוקסימה קנטאורי b ופרוקסימה קנטאורי c.<ref name=":0" /><ref name=":1" />

==ראו גם==
* כוכב לכת חוץ-שמשי
* פרוקסימה קנטאורי b
* פרוקסימה קנטאורי c
* קנטאור (קבוצת כוכבים)
* פרוקסימה קנטאורי

== קישורים חיצוניים ==

* 

== ביאורים ==

==הערות שוליים==

קטגוריה:כוכבי לכת חוץ-שמשיים
קטגוריה:מערכת קנטאורי
קטגוריה:קבוצת הכוכבים קנטאור
קלוד נטר

קלוד נטר (בצרפתית: Claude Netter; 23 באוקטובר 1924 - 13 ביוני 2007) היה סייף צרפתי-יהודי, אלוף אולימפי (הלסינקי 1952), סגן אלוף אולימפי (מלבורן 1956) ו-3 פעמים אלוף עולם (1951, 1953 ו-1958) ברומח קבוצתי וסגן אלוף עולם (בודפשט 1959) ברומח אישי.

== ביוגרפיה ==
===1951===
====אלוף עולם====
באליפות העולם שנערכה בסטוקהולם, שוודיה בשנת 1951 זכה במדליית זהב בתחרות הקבוצתית ברומח

===1952===
באליפות צרפת שנערכה בשנת 1952 זכה בפעם הראשונה ויחידה במדליית זהב ברומח אישי.
====אלוף אולימפי====
באותה שנה באולימפיאדת הלסינקי זכה במדליית זהב בתחרות הקבוצתית ברומח, לפני איטליה והונגריה.

===1953===
באליפות העולם שנערכה בבריסל, בלגיה בשנת 1953 זכה בפעם השנייה ברציפות מדליית זהב בתחרות הקבוצתית ברומח.

===1956===
באולימפיאדת מלבורן זכה במדליית כסף בתחרות הקבוצתית ברומח, אחרי איטליה ולפני הונגריה ובתחרות האישית סיים במקום חמישי.

===1958===
באליפות העולם שנערכה בפילדלפיה, ארצות הברית בשנת 1953 זכה בפעם השלישית במדליית זהב בתחרות הקבוצתית ברומח.

===1959===
====סגן אלוף עולם====
באליפות העולם שנערכה בבודפשט, הונגריה בשנת 1959 זכה במדליית כסף בתחרות רומח אישי, אחרי אלן ג'יי מהממלכה המאוחדת ולפני מארק מידלר מברית המועצות, שלושת יהודים.

===1960===
באולימפיאדת רומא סיים במקום חמישי בתחרות הקבוצתית ברומח.

==קישורים חיצוניים==

קטגוריה:סייפים צרפתים
קטגוריה:סייפים יהודים
קטגוריה:ספורטאים יהודים צרפתים
קטגוריה:אלופי עולם יהודים
קטגוריה:סייפים באולימפיאדת הלסינקי (1952)
קטגוריה:סייפים באולימפיאדת מלבורן (1956)
קטגוריה:סייפים באולימפיאדת רומא (1960)
קטגוריה:משתתפים יהודים באולימפיאדת הלסינקי (1952)
קטגוריה:משתתפים יהודים באולימפיאדת מלבורן (1956)
קטגוריה:משתתפים יהודים באולימפיאדת רומא (1960)
קטגוריה:זוכי מדליית כסף אולימפית מצרפת
קטגוריה:צרפתים שנולדו ב-1924
קטגוריה:צרפתים שנפטרו ב-2007
ארתור מקארתור השלישי

ארתור מקארתור השלישי (באנגלית: Arthur MacArthur III; 1 ביוני 1876 – 2 בדצמבר 1923) היה קצין בצי ארצות הברית, שהקריירה הפעילה שלו נמשכה ממלחמת ארצות הברית–ספרד ועד מלחמת העולם הראשונה. הוא היה אחיו הבכור של הגנרל דאגלס מקארתור (1880–1964).

== ביוגרפיה ==
=== ראשית חייו ===
מקארתור נולד ב-1 ביוני 1876, והיה בנו של גנרל צבא ארצות הברית ארתור מקארתור הבן (1845–1912). הוא בחר בקריירה בצי במקום ללכת בעקבות אביו, וסיים את לימודיו באקדמיה הימית של ארצות הברית ב-1896.

=== קריירה בצי ===
במהלך מלחמת ארצות הברית–ספרד שירת הצוער מקארתור על סיפון יאכטת הקיטור USS ויקסן (PY-4) בקרב על סנטיאגו. מאוחר יותר השתתף במבצעים ימיים במהלך מלחמת ארצות הברית–הפיליפינים ומרד הבוקסרים.

ב-21 באוגוסט 1902, בניופורט, רוד איילנד, הוא נישא למרי הנדרי מקאלה (1877–1959), בתו של אדמירל משנה באומן ה. מקאלה. אחיו דאגלס, צוער באקדמיה הצבאית של ארצות הברית באותה תקופה, היה השושבין שלו. <ref></ref> לארתור ולמרי מקארתור היו חמישה ילדים, ארתור (1904–1912), באומן מקאלה, דאגלס (על שמו של אחיו), מרי אליזבת ומלקולם (שמת בזמן שלמד באקדמיה הימית ב-1933).<ref name="Miller"></ref>

מ-1901 עד 1903 פיקד מקארתור על ספינת הטורפדו "וינסלואו". <ref></ref> בעודו בתפקיד זה, הוא היה מעורב בניסויים מוקדמים בצוללות. תוך כדי פיקוד על הצוללת "הולנד", הוא השתתף בניסויים של צוללת חשמלית תוך שימוש באב הטיפוס שלהם "פולטון", כמצע מבחן לסדרת הצוללות פלאנגר.

בנובמבר 1901, מקארתור היה על סיפון ה"פולטון" כאשר הוא קבע שיא סיבולת תת-ימית של 15 שעות על קרקעית מפרץ פקוניק, ניו יורק.<ref name="Friedman"></ref> <ref></ref> <ref></ref>

מאוחר יותר, מקארתור נפצע כאשר, בהפלגה מניו סאפוק, ניו יורק, לוושינגטון הבירה, כדי להציג את הצוללת בפני ועדות ימיות של הבית והסנאט, "פולטון" חוותה פיצוץ סוללה מול שובר הגלים של דלאוור. <ref></ref> ביוני 1903, הוא היה במספנת הצי מארה איילנד כאשר פיקד על שייטת הצוללות המורכבת מ"פייק" ו"גראמפוס". <ref></ref> <ref></ref>

מקארתור הועבר לאוניית המערכה "אוהיו" לפני כניסתה לשירות באוקטובר 1904, <ref></ref> <ref></ref> ושירת עליה עד ספטמבר 1906, אז הועבר לאקדמיה הימית של ארצות הברית. באקדמיה הימית שימש בתחילה כעוזר של המפקח, אדמירל ג'יימס ה. סנדס <ref></ref> <ref></ref> ולאחר מכן במטה של מפקד פרחי הקצונה. <ref></ref> התפקידים האחרים שלו כללו את המשחתת "מק'קול" (DD-28), המקשת "סן פרנסיסקו" (CM-2), סיירת משוריינת "דקוטה הדרומית" (ACR-9) וסיירת קלה "צ'טנוגה" (CL-18).

עבור שירות מכובד בהגנה על שיירות מפני צוללות במערכה על האטלנטי במהלך 1918, זכה מקארתור בצלב הצי ובמדליית השירות המצוין של הצי. הוא הועלה לדרגת קפטן ב-1 בינואר 1921. מקארתור היה חבר תורשתי במסדר הצבאי של הלגיון הנאמן של ארצות הברית בזכות אביו לאחר ששירת כקצין האיחוד במלחמת האזרחים. קפטן מקארתור מת בוושינגטון הבירה מדלקת התוספתן ב-2 בדצמבר 1923, ונקבר בבית הקברות הלאומי ארלינגטון ליד הוריו. <ref>[https://ancexplorer.army.mil/publicwmv/#/arlington-national/search/results/1/CgltYWNhcnRodXISBmFydGh1cg--/ Burial Detail: MacArthur, Arthur] – ANC Explorer</ref>

== הערות שוליים ==

קטגוריה:אישים הקבורים בבית הקברות הלאומי ארלינגטון
קטגוריה:אמריקאים ממוצא סקוטי
קטגוריה:בוגרי האקדמיה הימית של ארצות הברית
קטגוריה:מעוטרי מדליית השירות המצוין של הצי
קטגוריה:מעוטרי צלב הצי
קטגוריה:אמריקאים שנולדו ב-1876
קטגוריה:אמריקאים שנפטרו ב-1923
מעבדות לחירות (שיר)

"מעבדות לחירות" הוא שיר מאת אריק איינשטיין, שיצא לאור ב-16 בפברואר 2011, כחלק מהאוסף אריק איינשטיין שר יצחק קלפטר. השיר נכתב על ידי יענקל'ה רוטבליט והולחן על ידי יצחק קלפטר בשיתוף עם גיא בוקאטי, שגם אחראי על העיבוד וההפקה המוזיקלית של השיר.<ref name=":0"></ref>

==רקע==
בשיר אריק איינשטיין ויצחק קלפטר משלבים יחד נושאים של קשר רוחני וחיפוש אחר חירות והתמודדות עם המציאות הקשה. הלחן המורכב והעיבוד הפשוט מתאימים לכאב ולתקווה שבמילים, ויחד הם יוצרים חוויה מוזיקלית עמוקה ורבת משמעות.<ref name=":0" />

שיתוף הפעולה בין השניים החל עוד בתחילת שנות ה-70 כאשר להקת אחרית הימים שבה ניגן קלפטר הייתה להקת החימום בהופעותיו של איינשטיין. לאורך השנים הם המשיכו לעבוד יחד ויצרו מספר אלבומים משותפים שהשאירו חותם במוזיקה הישראלית.

השיר מתאר את המאבק הפנימי של האדם להשתחרר מהכבלים שלו במטפורה למסע לחירות. המילים מתארות תחושת דחף לשינוי תקווה לעתיד טוב יותר והכרה במחיר הסיכון הכרוך בכך. ההזדהות עם דמות משה שראה את הארץ המובטחת מרחוק ולא הגיע אליה מוסיפה עומק רוחני והיסטורי לשיר.<ref name=":0" />

== הערות שוליים ==

קטגוריה:שירי 2011
קטגוריה:שירי אריק איינשטיין
קטגוריה:שירים בעברית
קונרד סנגמה

קונרד קונגקאל סנגמה (נולד ב־27 בינואר 1978) הוא פוליטיקאי הודי המכהן כראש השרים של מגהלאיה מ־2018 מטעם מפלגת העם הלאומית, ולשעבר חבר בלוק סבהה מטעמה.

== ביוגרפיה ==
קונרד קונגקאל סנגמה נולד ב־27 בינואר 1978 לפ. א. סנגמה, פוליטיקאיח הודי שכיהן באותה העת כחבר בלוק סבהה, ולאשתו, סורדיני קונגקאל סנגמה, בטורה שבמגהלאיה. סנגמה גדל בדלהי ולמד ב בעיר. לאחר מכן קיבל תואר ראשון במינהל עסקים בבית הספר וורטון.

פעילותו הפוליטית הראשונה של סנגמה הייתה כמנהל הקמפיין של אביו בבחירות ללוק סבהה ב־1999, בהם התמודד אביו מטעם מפלגת הקונגרס הלאומית הוקמה לקראת אותן בחירות לאחר פרישת מייסדיה מהקונגרס הלאומי ההודי.

סנגמה התמודד לראשונה בבחירות ל ב־2004 אך הפסיד בפער של 182 קולות.

סנמגה נבחר לראשונה לחבר ב ב־2008 מטעם מפלגת הקונגרס הלאומית. מ־2008 עד 2009 כיהן כשר האוצר, הכוח והתיירות בממשלת מגהלאיה במסגרת ממשלת קואליציה שנפלה לאחר כשנה. ב־2009 התמוטטה הקואליציה וסנגמה מונה ליושב ראש האופוזיציה באספה.

ב־2012 פרש אביו פ. א. סנגמה ממפלגת הקונגרס הלאומית והקים את מפלגת העם הלאומית. קונרד הצטרף למפלגתו של אביו והתמודד מטעמה בבחירות לאספה המחוקקת של מגהלאיה ב־2013 אך הפסיד למועמד הקונגרס בפער של כאלפיים קול.

לאחר מות אביו פ. א. סנגמה ב־2016 נבחר קונרד סנגמה למנהיג מפלגת העם הלאומית. הוא נבחר ללוק סבהה בבחירות מיוחדות במחוז הבחירה ממנו נבחר אביו.

בבחירות לאספה המחוקקת של מגהלאיה ב־2018 זכתה מפלגת העם הלאומית ב־18 מושבים, שעשו אותה למפלגה השנייה בגודלה באספה, אך הקימה ממשלה בתמיכת חברי הברית הדמוקרטית הלאומית, וסנגמה נבחר לראש השרים במדינה. בעקבות כך התפטר סנגמה מהלוק סבהה ונבחר מחדש לאספה המחוקקת של מגהלאיה. סנגמה נבחר לתפקיד בשנית ב־2023 כשהמפלגה הייתה למפלגה הגדולה ביותר באספה, אך עדיין בממשלת קואליציה.

== חיים אישים ==
סנגמה נישא במאי 2009 למהטב אגיתוק סנגמה ולהם שתי בנות.

== קישורים חיצוניים ==

== הערות שוליים ==

קטגוריה:ראשי ממשלות המדינות והטריטוריות של הודו
קטגוריה:מגהלאיה
קטגוריה:חברי הלוק סבהה
קטגוריה:ילידי 1978
פרסי ג'קסון וזעמה של האלה המשולשת

פרסי ג'קסון וזעמה של האלה המשולשת (באנגלית: percy jackson and Wrath of the Triple Goddess) הוא רומן פנטזיה המבוסס על המיתולוגיה היוונית מאת ריק ריירדן שעתיד לצאת לאור ב-24 בספטמבר 2024 על ידי דיסני היפריון. זהו הספר השביעי בסדרת פרסי ג'קסון והאולימפיים המתרחש לאחר אירועי הספר השישי בסדרה פרסי ג'קסון וגביע האלים.

==עלילה==
פרסי מחפש את מכתב ההמלצה השני שלו מהאלים היוונים כדי להתקבל לאוניברסיטת רומא החדשה. השני יגיע מהקטה, אלת הקסם. כדי לזכות במכתב, פרסי וחבריו חייבים לעשות שמירת חיות מחמד למסטיף החיות שלה, הקובה, ולקטב שלה, גייל עבור האלה בזמן שהיא לא בשבוע ליל כל הקדושים. בזמן שפרסי ואנבת' יוצאים לבית הספר, גרובר אנדרווד שותה שיקוי בטעם תות שהופך אותו לעז בר ומשמיד את כל מה שעומד לנגד עיניו. הקובה וגאל בורחים. כעת על פרסי וחבריו למצוא את חיות המחמד ולשקם את הבית לפני שהקטה תחזור.

== דמויות ==

=== דמויות ראשיות ===
* פרסי ג'קסון – בנו של פוסידון ובן זוגה של אנבת'.
* אנבת' צ'ייס – בתה של אתנה ובת זוגו של פרסי.
* גרובר אנדרווד – סאטיר וחבר טוב של פרסי ואנבת'.

== רקע ==
פרסי ג'קסון וזעמה של האלה המשולשת הוכרז על ידי ריירדן ב-26 בספטמבר 2023, באירוע השקה של הספר השישי בסדרה פרסי ג'קסון וגביע האלים. ב-18 בינואר 2024, אמנות העטיפה הוכרזה לצד תאריך היציאה הסופי של הפרויקט. אמנות העטיפה נעשתה על ידי ויקטו נגאי, ותאריך השחרור יהיה ב-24 בספטמבר 2024.

קטגוריה:ספרי פנטזיה
קטגוריה:פרסי ג'קסון והאולימפיים
קטגוריה:ספרי ריק ריירדן
תאשור (עץ)

תְּאַשּׁוּר הוא מין עץ גדול המוזכר במקרא.

==אזכורים במקרא ובממצא הארכאולוגי==
התאשור מוזכר פעמיים בספר ישעיהו, ובשתיהן בסמיכות לברוש ולתדהר.

האזכור הראשון הוא ברשימת עצים שיפריחו את שממת המדבר:

פעם נוספת מוזכר התאשור יחד עם עצים נוספים שיובאו מאזור הר הלבנון לפאר את בית המקדש:

על שם אזכורים אלו נקראו מושבי יחדיו שהוקמו ב-1953 במערב הנגב: ברוש, תדהר ותאשור.

רבים מפרשים שהתאשור מוזכר גם בספר יחזקאל, בתיאור ספינותיהם של הצוריים נאמר . לפי תרגום השבעים ותרגום יונתן (וכך פירשו רש"י ורבי יוסף קרא), המילים "בת אשורים" הן למעשה מילה אחת שפירושה "תאשורים".

יש הטוענים שפסוק נוסף ביחזקאל מזכיר את עץ התאשור: , כאשר לפירוש זה "אשור" פירושו "תאשור".

עצי תאשור ("תאשרם") נזכרו בכמה תעודות אוגריתיות, בהן שלוש רשימות סחורות (לצד עצים נוספים) ותעודה אחת על עשתרת. רמזים לעץ זה נמצאו גם במכתבי אל עמארנה.

==מאפיינים==
מהפסוקים עולה שעץ התאשור הוא עץ יפה וחזק המתאים לבניית כלים שיפארו את המקדש וכן לבניית אוניות (כפי שעולה מספר יחזקאל). כמו כן, הוא נפוץ באזור הלבנון ובקפריסין (המזוהה עם "איי כתיים" שביחזקאל), אך כנראה היה מוכר בארץ ישראל, עד כדי כל שיכול היה לסמל את הפרחת השממה.

על פי הלשונאי יהושע שטינברג, שמו מגיע מו השורש י.ש.ר, המעיד על קומתו הישרה של העץ. הסבר אחר לשם העברי תאשור נעוץ בשם האכדי לארז ריחני, או בשורש א.ש.ר המבטא אושר.

==זיהוי==
אשכרוע ירוק-עד
ברוש מצוי
שתי מסורות זיהוי קדומות קיימות לעץ התאשור.
תרגום השבעים, הוולגטה ותרגום יונתן זיהו את התאשור עם העץ אשכרוע (buxus). גם בתלמוד הירושלמי מזוהה התאשור המקראי עם "פיקסינה" (וכן בבראשית רבה: "פקסינון") שהוא השם היווני של האשכרוע ("πύξος"). החוקרים מזהים את התאשור בעיקר עם הסוג Buxus longifolia הגדל בהרי הלבנון.

זיהוי אחר מופיע בתרגום השבעים (cupressus), בפשיטתא (שרויינא), בתלמוד הבבלי (שורבינא) ובתרגום רב סעדיה גאון (שרבין), שהוא השם הפרסי של העץ הקרוי כיום "ברוש מצוי" (cupressus sempervirens).

עמנואל לעף, יהודה פליקס ועוד חוקרים קיבלו את הזיהוי של התאשור עם הברוש המצוי, משום שהאשכרוע לא מצוי כמעט בארץ ישראל ובלבנון באופן טבעי, לעומת הברוש. לשיטת פליקס, עץ זה הוא גם עץ הגופר המקראי שממנו בנה נח את התיבה.

לעומתם, חוקרים רבים מעדיפים את הזיהוי עם האשכרוע, בשל העובדה שהברוש המצוי אינו עץ טוב לתעשיית העץ והספנות. לעומתו, האשכרוע הוא בעל גזע קשה המתאים לגילוף ולתעשיית העץ. אמנם גם עץ זה אינו מתאים לבניין, אך הוא קשה וניתן להברקה ולכן מתאים לשיבוץ אבני חן (כמו שמתואר בספר יחזקאל) ולפאר את בית המקדש בכלים העשויים ממני (כמו שמתואר בספר ישעיהו).

זיהוי אחר לחלוטין כותב הרד"ק, המזהה את התאשור עם עץ הברזיל.

==לקריאה נוספת==
* יהודה פליקס, עולם הצומח המקראי, רמת גן 1968, עמ' 84 - 87.
* זהר עמר, צמחי המקרא, ירושלים 2012, עמ' 188 - 189.

==קישורים חיצוניים==
* [https://alamapa.com/bplant/תאשור תאשור], באתר "עלמפה".

==הערות שוליים==

קטגוריה:עצים בתנ"ך
ארבל (מערכת נשק)

ארבל היא מערכת נשק ממוחשבת מתוצרת חברת IWI הישראלית, הכוללת מחשב, הדק חשמלי ואנרגיה שמגבירים את יעילות וקטלניות הרובה בשדה הקרב.

== מבנה המערכת ותפקידיה ==
המערכת הממוחשבת שעל הרובה כוללת שלושה רכיבים עיקריים: פלטפורמה מבוססת-מחשב, מנגנון הדק חשמלי הכולל חיישנים, וסוללה. מערכת הארבל אינה משפיעה על פעולת הרובה המוכרות, כך שהמפעיל יכול בכל זמן נתון להשתמש ברובה ככלי נשק רגיל גם ללא כל תלות בסוללה.

לטענת חברת IWI, הטכנולוגיה שבמערכת הנשק מגדילה את אחוזי הפגיעה במטרה ובכך מפחיתה את בזבוז התחמושת, מה שבתורו מאפשר ללוחם לשאת עמו פחות תחמושת. עוד טוענת החברה כי מערכת הארבל משפרת במידה ניכרת את אחוזי הפגיעה ומגבירה את הקטלניות עד פי שלושה. לדבריה אחוז הפגיעה במטרות בתנועה נע בין 80-90%

מערכת האנרגיה של הארבל מספקת עד 60 שעות הפעלה רצופה ללא צורך בטעינה מחדש. המערכת פועלת בתנאים סביבתיים קשים, ביום ובלילה, ומאפשרת ללוחם לבחור את התצורה האופטית הדרושה בהתאם למשימה ולמתאר הלחימה.

על פי החברה, מערכת הארבל מתאימה גם לרובי סער דוגמת רובה הערד ורובי AR-15 אחרים, על ידי החלפה של הרסיבר התחתון של הרובה.<ref></ref><ref></ref><ref></ref>

=== שימוש במערכת ===
הנשק הקל הראשון בו נעשה שימוש במערכת הארבל הוא מקלע הנגב.<ref></ref>

== קישורים חיצוניים ==
* [https://iwi.net/wp-content/uploads/2024/04/IWI_ARBEL_brochure_2024_HE.pdf מערכת הנשק הארבל], חברת IWI

== הערות שוליים ==

קטגוריה:תעשיות נשק לישראל
קטגוריה:רובי סער ישראליים
איתמר בעולם האנגלית

איתמר בעולם האנגלית הוא לומדה ומשחק הרפתקה ממוחשב מסוג "הצבע והקלק" ומסוג פלטפורמה, שפותח על ידי חברת קומפדיה ויצא לאור בשנת 2004. המשחק הוא השביעי והאחרון בסדרת משחקי איתמר, שדמותו מבוססת על דמותו של איתמר מאת הסופר דויד גרוסמן, ובשונה מהמשחקים הראשונים בסדרה אין לו קשר ישיר לאחד מספרי הסדרה. המשחק מכיל עלילה עשירה ומגוון משחקי פעילות והעשרה המיועד לילדים בגילאי 6–11, והוא מתמקד בלמידת ידע בסיסי בשפה האנגלית, משחק זה יצא בשלל שפות.

== עלילת המשחק ==
עלילת המשחק עוקבת אחרי איתמר ואחרי התוכי-רובוט בשם "תוכי-טק" שמגיע מגלקסיית "אינגליש", הרובוט מספר לאיתמר על שודדי החלל התוקפים את תושבי הגלקסייה והוא מבקש את עזרתו של איתמר בהצלת הכוכבים והחייזרים השונים, תוך כדי משחק השחקן לומד מילים חדשות, שמות בני המשפחה, מספרים, בעלי חיים ועוד, בשפה האנגלית .<ref></ref>

== משחקיות ==
המשחק בנוי מלמידה מדורגת, בכל סיבוב השחקן ימלא מספר משימות שיקרבו אותו אל כוכב הפיראטים. לפני שניתן לגשת אל כל כוכב לכת השחקן יבצע משימה בשני הירחים שלו תוך כדי העשרה ולימוד, לאחר שהשחקן יסיים את כל המשימות הוא יפתח שער אחד בכוכב הפיראטים, ועליו לחזור על סבב המשחק פעמיים נוספות עד להשלמת המשחק, כאשר הרמה הלימודית והאתגר עולים בין הסיבובים השונים.<ref></ref>

== ביקורת ==
המשחק קיבל ביקורות חיוביות מאד, בביקורת משנת 2004 באתר ynet נכתב: ולמשחק ניתן ציון של 4 מתוך 5 כוכבים.

== הערות שוליים ==

קטגוריה:משחקים חינוכיים ממוחשבים
סטייק טומהוק

סטייק טומהוק הוא אומצה העשויה מנתח בשר שקוצב מאזור הצלע הקדמית של הבקר, כאשר העצם מושארת מחוברת ומובלטת לאורך מקסימלי, ומגולחת להצגה בסגנון צרפתי.<ref name=":1"></ref> האומצה נחתכת עם לפחות חמישה סנטימטרים של עצם<ref name=":0"></ref>
סטייק טומהוק לאחר צלייה 

בניגוד לסטייק אנטריקוט, ששאינו כולל עצם, וסטייק פריים ריב, שנחתך עם עצם קצרה, כולל הטומהוק עצם ארוכה, ושמו נגזר מדמיונו לגרזן הטומהוק.

הנתח מצטיין במרקמו החמאתי, העשיר בטעם והעסיסי, עם עצם ושרירים המוחזקים יחדיו על ידי קרום גידים וקטעי שומן גדולים, התורמים לטעמים העשירים במהלך הצלייה או היישון. עם עצם ארוכה ובשר משובח, הסטייק טומהוק מציע טעם עמוק ועשיר, הודות לשומן הפנימי ולשיוש שבו. בדרך כלל משקל הסטייק נע בין קילוגרם לקילוגרם ומאתיים, מה שהופך אותו לאידיאלי לשיתוף בארוחה זוגית או לאירוע מיוחד.<ref name=":1" />

הסטייק מוכן על ידי השארת העצם בשלמותה, תוך גזירת הבשר סביב העצם והשארתו באורך של לפחות חמישה אינצ'ים.
סטייק טומהוק לפני ההכנה
שלושת השרירים העיקריים בסטייק טומהוק ותרומתם לטעם והמרקם הסופיים הם:

# לונגיסימוס דורסי (עין הצלע) - החלק המרכזי והבשרני ביותר בנתח, אשר בו נמצא רוב השיוש. מקיף אותו שני גרעיני שומן, ספינאליס דורסי וקומפלקסוס, התורמים לטעם ולרכות.<ref name=":0" />
# ספינאליס דורסי (מכסה הצלע) - גם ידוע ככתר הצלעות, מצוי מעל עין הצלע ומפריד בינו לבין הלונגיסימוס דורסי. מאופיין בשיוש מעולה, משפיע על המראה, הטעם והעסיסיות.<ref name=":0" />
# קומפלקסוס - שריר דומה לספינאליס דורסי אך בכמות קטנה יותר, לעיתים אינו נוכח. קיומו תלוי בחלק הצלעות ממנו נחתך הנתח.<ref name=":0" />

נתח הטומהוק נחשב לנתח יקר עקב איכותו הגבוהה והעבודה המיוחדת והמדויקת הדרושה בקיצובו.

הנתח מקוצב מהחלק המרכזי של צלעות הבקר, הנקרא "פריים ריב", המצוי בין הצלעות השביעית לאחת עשרה, המכיל את הבשר האיכותי ביותר.

להכנת סטייק טומהוק, ישנן מספר שיטות בישול וצלייה, כולל גריל גז, בישול בסו-וויד, והכנה בשיטת ריברס סיר.

==קישורים חיצוניים==

== הערות שוליים ==

טומהוק
שרלוט אנייס

שרלוט אנייס (באנגלית: Charlotte Angus; 2 בפברואר 1911 - 12 במאי 1989) הייתה אמנית אמריקאית.

== ביוגרפיה ==
מסרק עץ, ציור צבעי מים באינדקס החפצים האמריקאים, 1937
ילידת קנזס סיטי, מיזורי, אנייס עברה לפילדלפיה כשהייתה צעירה וגדלה בעיר זו. היא למדה באוניברסיטה לאמנויות ובמועדון גרפיק סקוטש, לפני שקבלה עבודה במשרד פרסום, שאותה איבדה עקב השפל הגדול.

לאחר מכן, בשנת 1936, הפכה מעורבת בפרויקט האמנות הפדרלית, החלה בציור תפאורות עבור פרויקט התיאטרון הפדרלי והמשיכה בתרומה לאינדקס העיצוב האמריקאי. בתום הפרויקט ב-1942 למדה שרטוט, וקיבלה תפקיד כשרטטת במרכז הרפואי של הצי בפילדלפיה.

היא גם יצרה כרזות עבור "מינהל התקדמות העבודות".

אנייס נישאה לג'ון סטפאנק ב-1947 והתיישבה איתו בדרום מערב פנסילבניה, שם המשיכה להציג את אמנותה. <ref>Benjamin F. Shearer (2007). Home Front Heroes: A Biographical Dictionary of Americans During Wartime. Greenwood Publishing Group. pp. 21</ref>

היא מתה בפולסקי, פנסילבניה, <ref></ref> ונקברה בבית הקברות סנט אן בהרמיטאז'.
בובת קרייקר, צבעי מים
ליטוגרפיה מאת אנייס, נמצאת בבעלות מוזיאון ספנסר לאמנות.<ref></ref> חלק גדול מהעבודות שהפיקה עבור אינדקס העיצוב האמריקאי מוחזק על ידי הגלריה הלאומית לאמנות. <ref></ref> יש לה גם עבודות במוזיאון ניוארק לאמנות <ref></ref>

== קישורים חיצוניים ==

== הערות שוליים ==

קטגוריה:אמניות אמריקאיות
קטגוריה:אמריקאיות שנולדו ב-1911
קטגוריה:אמריקאים שנולדו ב-1911
קטגוריה:אמריקאיות שנפטרו ב-1989
קטגוריה:אמריקאים שנפטרו ב-1989
סולומון פורת'

סולומון הפי "סול" פורת (באנגלית: Solomon Happy "Sol" furth; 23 במרץ 1907 – 18 באוקטובר 1990) היה אתלט יהודי-אמריקאי, פעמיים סגן אלוף ארצות הברית (1929 ו-1935), פעמיים זוכה מדליית ארד באליפות ארצות הברית (1930 ו-1934), שייצג את ארצות הברית במשחקים האולימפיים (לוס אנג'לס 1932) וסיים במקום שישי בקפיצה משולשת. נוסף לכך, זוכה מדליית ארד באליפות ארצות הברית (1930) בקפיצה לרוחק.

== ביוגרפיה ==
פורת' נולד בפורט לודרדייל, פלורידה. למד באוניברסיטת ניו יורק.

===1929===
====סגן אלוף ארצות הברית====
באליפות ארצות הברית שנערכה בדנוור, קולורדו -4 ביולי 1929 זכה במדליית כסף בקפיצה משולש בתוצאה של 14.67 מטר

===1930===
בתחרות שנערכה בקיימברידג' ב-31 במאי 1930 קבע בקפיצה לרוחק שיא אישי חדש של 7.49 מטר, תוצאה שדירגה אותו במקום שמיני בעולם באותה שנה.

באליפות ארצות הברית שנערכה בפיטסבורג, פנסילבניה ב-23 באוגוסט באותה שנה הוא זכה בשתי מדליות ארד, בקפיצה משולשת בתוצאה של 14.34 מטר ובקפיצה לרוחק בתוצאה של 7.29 מטר.

===1931===
====שיאן ארצות הברית====
בתחרות באולם שנערכה בשנת 1931 קבע שיא ארצות הברית בריצת 70 יארד משוכות.

===1932===
במבחנים האמריקאים לאולימפיאדת לוס אנג'לס שנערכו בפאלו אלטו, קליפורניה ב-16 ביולי סיים במקום רביעי בקפיצה משולשת בתוצאה של 14.71 מטר ונכלל במשלחת האמריקאית למשחקים. במשחקים עצמם שנערכו ב-4 באוגוסט הוא סיים במקום שישי בשיא אישי חדש של 14.88 מטר וראשון מבין האמריקאים.

===1934===
באליפות ארצות הברית שנערכה במילווקי, ויסקונסין ב-30 ביוני 1934 זכה במדליית ארד, בקפיצה משולשת בתוצאה של 14.33 מטר

===1935===
באליפות ארצות הברית שנערכה בלינקולן, נברסקה ב-4 ביולי 1935 זכה במדליית כסף, בקפיצה משולשת בתוצאה של 14.77 מטר

===1937===
באליפות ארצות הברית שנערכה במילווקי ב-3 ביולי 1937 זסיים במקום רביעי בקפיצה משולשת בתוצאה של 14.34 מטר.

לאחר שפרש מספורט תחרותי אימן אתלטיקה בברוקלין קולג'.

==קישורים חיצוניים==

* [http://trackfield.brinkster.net/USATournaments.asp?TourCode=N&Gender=m&TF=F&Event=MF4&P=F&By=E אליפות ארצות הברית בקפיצה משולשת], באתר Track and Field Statistics 
* [http://trackfield.brinkster.net/USATournaments.asp?TourCode=N&Gender=m&TF=F&Event=MF3&P=F&By=E אליפות ארצות הברית בקפיצה לרוחק], באתר Track and Field Statistics 
* [https://web.archive.org/web/20200418083034/https://www.sports-reference.com/olympics/athletes/fu/sol-furth-1.html Sol Furth], באתר sports-reference 

קטגוריה:אתלטים יהודים אמריקאים
קטגוריה:קופצי משולשת אמריקאים
קטגוריה:קופצים לרוחק אמריקאים
איליין אנתוני

איליין אנתוני, באנגלית: Elaine Anthony (1943–1996) הייתה ציירת מדיה מעורבת אמריקאית.<ref></ref> היא נודעה בעיקר בזכות סדרת Black Mesa בהשראת מסע רוחני שביצעה לאחר שאובחנה כחולה בסרטן השד בשנת 1987. עבודתה הפכה לדרך ביטוי והעצמה, בשילוב עם שינויים באורח החיים, שהובילו אותה למסע לעבר בריאות טובה.

=== ביוגרפיה ===
אנתוני נולדה בניו יורק, ניו יורק בשנת 1943, לג'ק מאריי אנתוני, קריקטוריסט של הניו יורקר. היא ואחותה התאומה הזהה, קרול אנתוני, גדלו בקונטיקט. <ref></ref> אנתוני למדה במכללת סטפנס בקולומביה, מיזורי. היא השלימה תואר ראשון באמנויות יפות מבית הספר לעיצוב ברוד איילנד ב-1996.

ב-1991 היא קיבלה פרס מקרן פולוק-קרסנר. עבודתה הייתה נושא לרטרוספקטיבה ב-1996, במוזיאון נויברגר לאמנות, ניו יורק.

ציור בצבעי מים היו אהבתה הראשונה, אבל היא גם נהנתה להשתמש באקריליק ופסטלים אינטראקטיביים, שהיו מתאימים לציור בעלי חיים. <ref></ref>

ב-1964 היא נישאה לאדריכל ספרדי, פדרו סאנצ'ז דה מובלאן. היא התגוררה במקסיקו סיטי במשך 20 שנה, בעלה סאנצ'ז דה מובלן עבד במשרד לואיס בראגאן. <ref></ref> ב-1982 הסתיימו הנישואים בגירושים.

בשנת 1991, אנתוני התחתנה עם ברנרד וורטון.

איליין אנתוני מתה ב-29 באוקטובר 1996, בביתה בווסט רדינג, קונטיקט, בגיל 53.

== הערות שוליים ==

קטגוריה:אמניות אמריקאיות
קטגוריה:אמריקאיות שנולדו ב-1943
קטגוריה:אמריקאים שנולדו ב-1943
קטגוריה:אמריקאיות שנפטרו ב-1996
קטגוריה:אמריקאים שנפטרו ב-1996
האספה המחוקקת של טריפורה

האספה המחוקקת של טריפורה (בבנגלית: ত্রিপুরা বিধানসভা; באנגלית: Tripura Legislative Assembly), היא הפרלמנט המדינתי של טריפורה. באספה חברים 60 נציגים, הנבחרים ממחוזות בחירה.

== היסטוריה ==
הגוף המחוקק הראשון בטריפורה הוקם כמועצה אזורית שהוקמה מעט קודם התאחדות המדינה עם הודו אך פוזרה עם חתימת הסכם האיחוד בספטמבר 1949. בעקבות האיחוד הפכה המדינה למדינה חלק ג', הגדרה שהתבססה על מיקום ההוראות הנוגעות אליה בחוקת הודו.

ב־15 באוגוסט 1957 הוקמה המועצה הטריטוריאלית של טריפורה כגוף בן 30 חברים נבחרים ושניים ממונים בידי ממשלת הודו. המועצה הפכה ביולי 1963 לאספה מחוקקת.

ב־21 בינואר 1972 הפכה טריפורה למדינה בהודו, והאספה המחוקקת הוגדלה ל־60 חברים נבחרים.

== הרכב נוכחי ==
ההרכב הנוכחי של האספה המחוקקת של טריפורה היא האספה המחוקקת ה־13, שנבחרה ב-2023. בהרכב שולטת הברית הדמוקרטית הלאומית כאשר המפלגה העיקרית היא מפלגת העם ההודית המחזיקה ב־32 מושבים המעניקים לה רוב מוחלט, לצד 14 מושבים המשתייכים למפלגות נוספות התומכות בה. המפלגה הקומוניסטית של הודו (מרקסיסטית) (10) והקונגרס הלאומי ההודי (3) נמצאות באופוזיציה.

האספה בוחרת את הנציג היחיד של טריפורה ברג'יה סבהה.

== קישורים חיצוניים ==

* 

* 

== הערות שוליים ==

טריפורה
קטגוריה:טריפורה
ישראל בנימין באסאן

ישראל בנימין באסאן (פדובה ה'תס"ב; 1701 – רג'ו אמיליה ה' בשבט ה'תק"ן; 14 בינואר 1790) היה פוסק הלכה, חזן, מוהל ומשורר איטלקי, רבה של יהדות רג'ו אמיליה.

==ביוגרפיה==
נולד בפדובה בשנת ה'תס"ב, בנם בכורם של יוכבד בת הרב בנימין הכהן ויטאלי ושל הרב ישעיהו באסאן. בגיל 18 הוסמך על ידי סבו לתואר "חבר", ובגיל 30 נסמך לתואר "מעלת מורנו הרב". בשנת ה'תפ"ז בהיותו כבן 26 נישא לטובה בת הרב מנחם קרקוביאה, וידידו רמח"ל חיבר לכבוד האירוע את המחזה "מגדל עוז". בשנת ה'ת"ץ, עם פטירתו של סבו הרב ויטאלי, עבר אביו לרג'ו אמיליה למלא את מקומו וישראל עבר גם הוא לעיר. בשנת ה'תצ"ט לאחר פטירת אביו, התמנה לכהן תחתיו.

בשנת ה'תקי"ג ביקר החיד"א בביתו והתרשם מאוסף כתבי היד שלו.

בשנת ה'תקמ"ג, בעת פולמוס דברי שלום ואמת תמך בנפתלי הרץ וייזל.

נפטר בהיותו קרוב לגיל 90 בה' בשבט ה'תק"ן ואת מקומו מילא הרב ישעיה חי כרמי.

==כתביו==
חיבר אחד עשר ספרי דרשות ושירים רבים, ביניהם ספר שירים לכבוד פרנצ'סקו השלישי ד'אסטה, דוכס מודנה. בנוסף חיבר שו"ת "פרורי לחם". כמעט כל כתביו לא נדפסו.

הביא לדפוס חלק מכתבי אביו ואף השלים כמה תשובות בשו"ת "לחמי תודה". בעזרת אחי אשתו אברהם חיים קרקוביאה, הדפיס לראשונה מאוסף כתבי היד של אביו את חידושי הר"ן למסכת נידה, ואת הספר "מסורת סייג לתורה" של הרב מאיר הלוי אבולעפיה.

==לקריאה נוספת==
* 
* אברהם ברוך פיפרנו [https://books.google.co.il/books?id=nIud8-AuUw0C&newbks=1&newbks_redir=0&dq=קול%20עגב&hl=iw&pg=PT55#v=onepage&q&f=false קול עגב] 1846 עמודים פד–פה
* 
* יעקב שמואל שפיגל, "האם נהגה שמחת בית השואבה בשמיני עצרת ותשובת הגאון רבי ישראל בנימין באסאן בזה" בתוך מוריה אלול ה'תשע"ה עמודים מג–נג
* "בדין תספורת וגילוח בליל ל"ג בעומר ובדעת האבן עזרא ז"ל לעניין מציאות השדים" בתוך עץ חיים גיליון כז ברוקלין ה'תשע"ז עמודים לג–לח

==קישורים חיצוניים==
* 
* 
* 
* 

==הערות שוליים==

קטגוריה:משוררים יהודים איטלקים
קטגוריה:רג'ו אמיליה: רבנים
קטגוריה:מוהלים
קטגוריה:איטלקים שנולדו ב-1701
קטגוריה:נפטרים ב-1790
התמוטטות ההקשר

התמוטטות ההקשר, קריסת הקשר או "השטחת קהלים מרובים להקשר אחד"<ref></ref> (באנגלית: Context collapse) הוא מונח שמקורו בחקר האינטראקציה האנושית באינטרנט, במיוחד ברשתות החברתיות.<ref></ref> התמוטטות ההקשר "מתרחשת בדרך כלל כאשר כמות גדולה של קהלים שונים תופסים את אותו מקום, ופיסת מידע המיועדת לקהל אחד מוצאת את דרכה לקהל אחר", כאשר התגובה של אותו קהל חדש עוינת ושליליות בשל אי הבנת ההקשר המקורי (או אי-הכרתו).<ref>"[https://warzel.substack.com/p/its-not-cancel-culture-its-a-platform It's Not Cancel Culture — It's A Platform Failure]" by Charlie Warzel. Galaxy Brain. April 13, 2021. Accessed April 16, 2021.</ref>

== היסטוריה ==
דנה בויד בשולחן העגול של כותבים על כתיבה טכנולוגית באוניברסיטת ייל ב-2009.
מקור המונח בעבודתם של ארווינג גופמן ויהושע מאירוביץ' . מאירוביץ׳ יישם את המונח לראשונה למדיות הטלוויזיה והרדיו בספרו No Sense of Place" (1985)" שם טען כי הטכנולוגיה החדשה מוטטה מחסומים בין סוגים שונים של קהלים כאשר התוכן שיוצר שודר באופן נרחב.<ref name=":2"></ref> בספרו "הצגת האני בחיי היומיום" (1956) , טוען ארווינג גופמן שאנשים מפתחים "הפרדת קהלים" משמע, מוודאים שהם מפרידים בין קהלים לפי התפקיד אותו הם ממלאים מול כל קהל. קריסת ההקשר היא מה שקורה כאשר הפרדת הקהלים נכשלת זאת, בין השאר, בגלל הנטייה הרומזת באינטראקציה שהתפקיד שאדם מבצע באינטראקציה זו הוא תקפידו החשוב ביותר וכי מערכת היחסים בתוכה האינטראקציה מתקיימת היא בעלת ייחוד - כך שהוא יתמוטט מיידית כאשר משולבים יחד קהלים שונים בפניהם הוא ממלא תפקידים אחרים ומתנהל אחרת.<ref></ref>

ב-2008, האנתרופולוג מייקל ווש השתמש במונח "התמוטטות ההקשר" בהרצאתו "מבוא אנתרופולוגי ליוטיוב".<ref></ref> השימוש המודפס הראשון של המונח נעשה על-ידי דנה בויד , אליס מרוויק ומייקל ווש. הטבעת המושג ״הקשרים מתמוטטים״ מיוחסת לדנה בויד בהתייחסה לאתרי מדיה חברתית כמו Myspace ו־Friendster בתחילת שנות ה-2000.<ref name=":1"></ref><ref name=":2" /> <ref></ref>

== ברשתות החברתיות ==
המושג של קריסת הקשר הפך להרבה יותר משמעותי עם עליית המדיה החברתית מכיוון שרבות מהפלטפורמות, כמו טוויטר למשל, מגבילות את המשתמשים מלזהות ולהגדיר באופן ספציפי את הקהלים שלהם.<ref name=":0"></ref> בטוויטר, קריסת הקשר בולטת במיוחד ומועצמת עם פונקציית הציוץ מחדש. כאשר משתמש ציבורי (קרי פתוח לקריאה ציבורית) מפרסם פוסט בטוויטר (מצייץ), כל משתמש אחר יכול לצייץ אותו מחדש משמע, להפיץ אותו לקהל העוקבים שלו כאשר ברירת המחדל של הפונקציה היא פרסום מחדש ללא הבהרה, הוספת הקשר או כל תוספת אחרת, בכך התוכן מוצג לקהל חדש, לעיתים קרובות, ללא הקשרו המקורי.<ref name=":2" /> במרחב כזה מסרים מתקשים לשמור על הקשרם המקורי ככל שהם מתפשטים וכל מסר מובן שונה בידי קהלים שונים על בסיס מה שחוקרת הרשתות והדיסיאנפורמציה וויטני פיליפס מכנה ״מסגרות ממטיות״. מסגרות ממטיות הן המסגרות התפיסתיות והמחשבתיות שלנו שדרכן אנו מבינים ומפרשים את העולם. הן כוללות תפיסות מוסריות, חברתיות, תרבותיות וכמו כן הטיות, תבניות מחשבתיות ודוגמות. כאשר כל קהל מפרש מסרים אחרת בהתבסס על המסגרות הממטיות שלו, המסרים מועברים הלאה משוכתבים ומפורשים מחדש בשונה בקרב כל קהל. הפצה מחדש זו של המסרים נעשית באופנים לא-צפויים, לרוב באופן שאינו שווה-ערך לאימפקט המקורי של המסר. הם גם יכולים להכיל משמעותיות רחוקות מהמשמעות המקורית - לרוב באופן שלילי שמוביל או מעצים קיטובים קיימים בחברה.<ref></ref>

== ראו גם ==
* חוק פו

== הערות שוליים ==

קטגוריה:בלשנות